== Landboreformernes pioner ==
[[Fil:Det kongelige orangeri og skydehus ved Hirschholm 1748.png|thumb|Det kongelige orangeri og skydehus ved Hirschholm i [[1748]].{{Byline|type=[[Oliemaleri]]|1=[[Rach og Eegberg]]|2=[[1748]]|3=[[Nationalmuseet]]}}]]
Da Christian 6. døde i [[1746]], overtog dronning Sophie Magdalene slottet, hvor hun boede til sin død i [[1770]]. På det Hirschholm Slot tilhørende gods gjorde Sophie Magdalene i årene fra 1759 til 1761 bønderne til [[arvefæste]]re, det vil sige i realiteten til selvejere med fri rådighed over deres gård så længe, de betalte den årlige afgift, og bøndernes [[hoveri]] og [[tiende|korntiende]] blev erstattede af en pengeafgift.<ref name = "Feldbæk251">Feldbæk, s. 251</ref> Hun var dermed en af pionererne for de senere [[Landboreformerne|landboreformer]] i Danmark. Først nogle år senere fulgte andre dette eksempel: 1763-68 indførte Københavns magistrat arvefæste på byens gods Bidstrup ved Roskilde, i 1766 gav kongen fæstebønderne på krongodset vest for København arvefæsteskøder, 1765-1767 gennemførte [[J.H.E. Bernstorff]] afløsning af hoveriet, salg af gårdene til bønderne samt udskiftning af jorderne og udflytning af gårdene.<ref name = "Feldbæk251"/>
Bygninger,_konstruktioner_og_anlæg